《夜饮李黄门第以技马较胜负约五负者罚诗一首予数负赋此呈同饮诸公》
明代·苏葵

吟坛老将果谁堪，主醉留髡却忘酣。举觯诗筹催叠五，落机阁马谟持三。

未从元白承衣钵，欲向曹刘问指南。酩酊不须论胜负，一时良会亦新谈。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。